Okresná prokuratúra Bratislava V 
Prokofievova 4, 851 01 Bratislava 5 	

Sp. zn. : 1 Pv 847/11/1105	Bratislava V, 2.3.2012
EEČ : 2-12-103-2012

U Z N E S E N I E

Trestná vec:	obvinený XXXXX  
Prečin:	nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Bratislava V
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
dňa 07.11.2011 v čase asi o 12.00 hod. v Bratislave v oblasti XXXXX pri XXXXX bol kontrolovaný hliadkou Obvodného oddelenia PZ Petržalka - XXXXX v rámci plnenia úloh polície vyplývajúcich zo zákona o PZ č. 171/1993 Z.z., pričom hliadke PZ dobrovoľne vydal z ľavej ponožky 1 ks igelitový obal s obsahom neznámej zelenej sušenej rastliny, o ktorej sa vyjadril, že ide o marihuanu, po vykonaní kriminalisticko-expertízneho skúmania Kriminalistickým a expertíznym ústavom PZ v Bratislave, oddelenia kriminalistickej a súdnej chémie a toxikolológie pod sp. zn. XXXXX bolo zistené, že predložené celofánové vrecko obsahovalo rastlinný materiál - sušené konope - marihuanu s hmotnosťou 805 mg, ktorá obsahovala viac ako 20 mg účinnej látky THC, čo sa považuje za minimálne dve obvykle jednorazové dávky drogy, ktoré sú spôsobilé po aplikovaní ovplyvniť stav ľudskej psychiky užívateľa,  rastliny rodu  Cannabis (konopa) sú zaradené v zmysle Zákona NR XXXXX č. 139/1998 Z. z. o omamných látkach, psychotropných látkach a prípravkoch v znení neskorších predpisov do I. skupiny omamných látok.
Podľa §216 odsek 2 Trestného poriadku je určená obvinenému skúšobná doba v trvaní 22 mesiacov.
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením povereného príslušníka PZ Okresného riaditeľstva PZ v Bratislave V Oddelenia skráteného vyšetrovania XXXXX - XXXXX pod spis. zn. ORP-XXXXX bolo dňa 02.12.2012 podľa §  206 ods. 1 Trestného poriadku vznesené obvinenie XXXXX pre prečin nedovolenej výroby omamných a psychotropných látok, jedov a prekurzorov, ich držanie a obchodovanie s nimi podľa § 171 odsek 1 Trestného zákona, ktorého sa dopustil na tom skutkovom základe, ako je to uvedené vo výrokovej časti tohto uznesenia.
 
	Poverený príslušník PZ po vykonanom dokazovaní v rámci skráteného vyšetrovania dňa 01.03.2012 predložil podľa § 209 ods. 1 Trestného poriadku na tunajšiu prokuratúru spisový materiál spolu s návrhom na podanie obžaloby na obvineného.

	Preskúmaním vyšetrovacieho spisu som však zistil, že v konkrétnom prípade sú splnené všetky zákonom stanovené podmienky pre podmienečné zastavenie trestného stíhania v zmysle ustanovenia §  216 ods. 1 Trestného poriadku.

	Poverený príslušník PZ v rámci dokazovania vypočul obvineného, svedka XXXXX  (člena hliadky PZ), zabezpečil znalecký posudok KEÚ PZ XXXXX č.p.:XXXXX, odpis z registra trestov, ako aj ďalší listinný dôkazový materiál.

	Obvinený XXXXX bol ku skutku kladenému mu za vinu vypočutý, pričom sa v plnom rozsahu k spáchaniu vyššie popísanej trestnej činnosti priznal a svoje konanie úprimne oľutoval. Do zápisnice o výsluchu obvineného  vyhlásil, že spáchal skutok, za ktorý je stíhaný. Obvinený uviedol, že nikdy predtým nemal problémy s drogami, snaží sa viesť riadny život, svoj život má usporiadaný a vedie ho rozvážne a riadne.

          Po poučení o možnosti a podmienkach podmienečného zastavenia podľa § 216 ods. 1 Trestného poriadku obvinený dňa 22.12.2011 do zápisnice o výsluchu obvineného uviedol, že súhlasí s podmienečným zastavením trestného stíhania.

	Obvinený je zo spáchania trestnej činnosti usvedčovaný predovšetkým svedeckou výpoveďou svedka XXXXX, znaleckým posudkom z kriminalisticko-expertízneho skúmania KEU PZ XXXXX č.p.:XXXXX - odvetvie kriminalistická toxikológia a ostatnými listinými dôkazmi.

	Rastliny rodu  Cannabis (konopa) sú zaradené v zmysle Zákona NR XXXXX č. 139/1998 Z. z. o omamných látkach, psychotropných látkach a prípravkoch v znení neskorších predpisov do I. skupiny omamných látok.

	Obvinený svojím protiprávnym konaním naplnil všetky zákonné znaky skutkovej podstaty prečinu nedovolená výroba omamných a psychotropných látok, jedov a prekurzorov, ich držanie a obchodovanie s nimi podľa § 171 odsek 1 Trestného zákona, pretože neoprávnene prechovával pre vlastnú potrebu omamnú látku. 
		
	Obvinený XXXXX je slobodný, nezamestnaný. Obvinený nemá záznam v registri trestov, lustráciami v systéme AVÍZO - Odboru správy informačných systémov polície P PZ bolo zistené, že v súčasnosti nie je v inej veci trestne stíhaný, od roku 2011 má štyri priestupky ( 3x priestupky proti bezpečnosti a plynulosti cestnej premávky - zákaz odbočenia, zákaz zastavenia, 1x priestupok proti majetku).

	Podľa § 216 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne,
 b) nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné potrebné opatrenia na jej náhradu a
 c) vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.

        Podľa § 216 ods. 2 Trestného poriadku v uznesení o podmienečnom zastavení trestného stíhania sa určí obvinenému skúšobná doba na jeden rok až päť rokov. Skúšobná doba sa začína právoplatnosťou uznesenia o podmienečnom zastavení trestného stíhania.

        Podľa § 216 ods. 4 Trestného poriadku obvinenému možno tiež podľa odseku 2 uložiť, aby v skúšobnej dobe dodržiaval primerané obmedzenia a povinnosti smerujúce k tomu, aby viedol riadny život alebo aby sa zdržal činnosti, ktorá viedla k spáchaniu prečinu.

	Preskúmaním vyšetrovacieho spisu som zistil, že v konkrétnom prípade boli splnené všetky zákonom stanovené podmienky pre podmienečné zastavenie trestného stíhania obvineného XXXXX.

	Obvinený XXXXX sa dopustil prečinu nedovolená výroba omamných a psychotropných látok, jedov a prekurzorov, ich držanie a obchodovanie s nimi podľa § 171 odsek 1 Trestného zákona, za ktorý zákon ustanovuje trest odňatia slobody až na tri roky.

	 Obvinený sa k spáchaniu trestného činu v celom rozsahu priznal a dňa 22.12.2011 pri výsluchu výslovne súhlasil, aby bolo vo vzťahu k jeho osobe trestné stíhanie podmienečne zastavené. Jeho protiprávnym konaním nebola spôsobená žiadna škoda. Do zápisnice o výsluchu obvineného  vyhlásil, že spáchal skutok, za ktorý je stíhaný.
 
	 Z výsledkov prípravného konania vyplýva, že obvinený svoje konanie oľutoval a jednalo sa u neho o ojedinelé vybočenie z medzí právom dovoleného konania. Preto som toho názoru, že na jeho prevýchovu a nápravu nie je nevyhnutné, aby bolo jeho konanie prejednané pred súdom a aby mu bol uložený trest. 

	Vzhľadom k vyššie uvedeným skutočnostiam považujem rozhodnutie o podmienečnom zastavení trestného stíhania za dostačujúce a skúšobnú dobu v trvaní 22 (dvadcaťdva) mesiacov za primeranú. Skúšobná doba začína plynúť právoplatnosťou tohto uznesenia.

	Z predloženého spisového materiálu nevyplýva potreba uložiť obvinenému v skúšobnej dobe obmedzenia tak, ako to má na mysli ustanovenie § 216 ods. 4 Trestného poriadku.

           Podľa § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

	Ak bude obvinený v priebehu skúšobnej doby viesť riadny život, rozhodnem, že sa osvedčil. Inak rozhodnem, a to prípadne aj počas skúšobnej doby, že sa v trestnom stíhaní pokračuje. 
 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Peter Eštok
prokurátor